আবাসনএবংশহরাঞ্চলেরদারিদ্র্যদূরীকরণমন্ত্রক
স্বচ্ছতম ভারত, স্বাস্থ্যতম ভারত – স্বচ্ছ, স্বাস্থ্যকর ভারত গড়ে তোলার শপথ নেওয়ার সময় : হরদীপ সিং পুরী
নয়াদিল্লি, ০২ অক্টোবর, ২০২০
কেন্দ্রীয় আবাসন, নগর বিষয়ক মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী জানিয়েছেন, আজ আমরা যখন শহরাঞ্চলে স্বচ্ছ ভারত মিশন কর্মসূচির ছ’বছর পূর্ণ করছি, তখন আমদের সকলে মিলে স্বচ্ছতম ভারত, স্বাস্থ্যতম ভারত – স্বচ্ছ, স্বাস্থ্যকর ভারত গঠনের অঙ্গীকার পূরণের প্রতিশ্রুতি পুনর্ব্যক্ত করার সময় এসেছে। এই আন্দোলনকে আরও শক্তিশালী করে তুলতে দেশের নাগরিকদের অংশগ্রহণ জরুরি। 'স্বচ্ছ ভারত মিশন -নগরাঞ্চল' এর ষষ্ঠ বার্ষিকী উদযাপন উপলক্ষে ‘স্বচ্ছতা কি ৬ সাল, বেমিসাল’ শীর্ষক ওয়েবিনারে বক্তৃতায় একথা জানান তিনি। শ্রী পুরী বলেন, জনআন্দোলন এবং জনঅংশীদারিত্বের মাধ্যমে সাধারণ মানুষের মধ্যে স্বচ্ছ ভারত মিশন সম্পর্কে সচেতনতার বার্তা তুলে ধরতে হবে। এ প্রসঙ্গে তিনি স্বচ্ছ সর্বেক্ষণের কথাও তুলে ধরেন। কেন্দ্রীয় আবাসন ও নগর বিষয়ক মন্ত্রকের বার্ষিক স্বচ্ছতামূলক কর্মসূচি হ’ল – এই স্বচ্ছতা সমীক্ষা। চলতি বছরে ১২ কোটিরও বেশি নাগরিক এই সমীক্ষার কাজে অংশ নিয়েছেন বলে তিনি জানান।
কেন্দ্রীয় আবাসন ও নগর বিষয় মন্ত্রক আয়োজিত ওয়েবিনারে আজ এই মিশনের আওতায় বিগত ৬ বছরের সাফল্য তুলে ধরা হয়। একই সঙ্গে, বিভিন্ন রাজ্য ও শহরে একাধিক অভিজ্ঞতার কথাও ভাগ করে নেওয়া হয়। এদিন অনুষ্ঠানে মহাত্মা গান্ধীর ১৫১তম জন্মজয়ন্তী উদযাপনও করা হয়। অনুষ্ঠানে পৌরহিত্য করেন কেন্দ্রীয় আবাসন ও নগর বিষয়ক মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী। এছাড়াও উপস্থিত ছিলেন মন্ত্রকের সচিব শ্রী দুর্গাশঙ্কর মিশ্র এবং অতিরিক্ত সচিব কামরান রিজভি।
অনুষ্ঠানে কেন্দ্রীয় মন্ত্রী আরও বলেন, ২০১৪ সালে মাননীয় প্রধানমন্ত্রী যখন 'স্বচ্ছ ভারত মিশন – নগরাঞ্চল' এই কর্মসূচির সূচনা করেছিলেন, তখন লক্ষ্যই ছিল ২০১৯ সালে জাতির জনকের জন্ম সার্ধশত বার্ষিকীতে ‘স্বচ্ছ ভারত’ – এর লক্ষ্য অর্জন করা। তিনি বলেন, আজ একথা জানাতে পেরে খুব খুশি হচ্ছি যে, ভারতের নগরাঞ্চলের প্রতিটি নাগরিক এই স্বপ্ন পূরণ করতে একযোগে এগিয়ে এসেছে। পাশাপাশি, হাজার হাজার স্বচ্ছাগ্রহীর অংশগ্রহণ, বিভিন্ন গণমাধ্যমে প্রচার এবং একাধিক জনকল্যাণমূলক কর্মসূচি এই লক্ষ্য অর্জনে সফলতা এনে দিয়েছে বলেও তিনি মন্তব্য করেন । শ্রী পুরী বলেন, বর্জ্য ব্যবস্থাপনা ক্ষেত্রে সরকার বিশেষ নজর দিয়েছে। এতে শহারঞ্চলের মানুষের অভ্যাসের পরিবর্তন হয়েছে। একই সঙ্গে, শহরাঞ্চলকে স্বচ্ছ করে তোলাও সম্ভব হয়েছে বলে তিনি জানান।
অনুষ্ঠানে মন্ত্রকের সচিব শ্রী দুর্গাশঙ্কর মিশ্র বলেন, দেশকে উন্মুক্ত স্থানে শৌচকর্ম থেকে মুক্ত করার লক্ষ্যে ২০১৪ সালে যে কর্মসূচির সূচনা করা হয়েছিল, তা বাস্তব রূপ পেয়েছে। তিনি বলেন তবে, আমরা শুধু এই লক্ষ্যই অর্জন করেনি, শহরকে আবর্জনামুক্ত করে তুলেছি। এখন দেশে ৯৭ শতাংশেরও বেশি শহর উন্মুক্ত স্থানে শৌচকর্ম মুক্ত হয়েছে।
এদিন উদ্বোধনী অনুষ্ঠানে ‘স্বচ্ছতা কি ৬ সাল, বেমিসাল’ শীর্ষক একটি স্বল্প দৈর্ঘ্যের চলচ্চিত্র প্রদর্শিত হয়। এই চলচ্চিত্রে ২০১৪ সালে 'স্বচ্ছ ভারত মিশন – নগরাঞ্চল' কর্মসূচির সূচনা থেকে বিগত ৬ বছরের সাফল্য তুলে ধরা হয়েছে। একই সঙ্গে, এদিনের অনুষ্ঠানে উত্তরাখন্ড, কেরল, ইম্ফল সহ বিভিন্ন শহরে স্বচ্ছতার বিষয়ে বিগত ৬ বছরের অভিজ্ঞতাও তুলে ধরা হয়। পাশাপাশি, 'স্বচ্ছ ভারত মিশন -নগরাঞ্চল' কর্মসূচিতে অন্তর্ভুক্ত ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট, বিল অ্যান্ড মিলিন্ডা গেটস্ ফাউন্ডেশন, ইউনাইটেড নেশন ইন্ডাস্ট্রিয়াল ডেভেলপমেন্ট অর্গানাইজেশন – এর মতো আন্তর্জাতিক সংস্থাও এ দিন বিভিন্ন অভিজ্ঞতার কথা ভাগ করে নেয়। এদিন স্বচ্ছ ভারত মিশন কর্মসূচি বিষয়ক একটি পুস্তকও প্রকাশ করা হয়। অনুষ্ঠানের শেষে কেন্দ্রীয় মন্ত্রী বলেন গত ৬ বছরে যে সাফল্য অর্জন সম্ভব হয়েছে, তার সঙ্গে সামঞ্জস্য বজায় রেখে আগামী দিনে স্বচ্ছ, স্বাস্থ্য,স্বশক্তি, সমৃদ্ধি এবং আত্মনির্ভর ভারত গঠনের দিকে এগিয়ে যেতে হবে।
CG/SS/SB
(